ms hbs_lat ms en ms fr id id id id ms en ms ms id ms pt ms id id id id id id id id id en id id id id ms ms ms ms id ms ms ms ms id ms ms id ms id id ms ms ms ms id id id ms ms ms id es id ms id ca ms ms en id ms
eVENDOR - Jabatan Akauntan Negara Malaysia
1. Apakah sistem eVENDOR ?
Sistem pendaftaran untuk pembekal dan individu yang berurusan dengan Kerajaan.
2. Siapakah pengguna eVENDOR ?
Penerima individu iaitu Payee Non Supplier (PANS) yang tidak terlibat dengan transaksi Arahan Pembayaran Pendapatan Bercukai dan tidak didaftarkan di dalam Vendor Master Data 1GFMAS. Penerima kategori ini perlu membuat pendaftaran secara offline di Pejabat Perakaunan dengan mengisi Borang Pendaftaran eVENDOR dan mengemukakan bersama dokumen sokongan seperti dinyatakan dalam borang tersebut.
3. Bagaimana pendaftaran secara kendiri (online) bagi pembekal yang berdaftar dengan SSM ?
4. Bagaimana pendaftaran secara offline bagi pembekal yang berdaftar selain SSM ?
Pembekal/perunding/individu perlu memuat turun Borang & Panduan Pendaftaran Penamatan Pembekal di url https://evendor.anm.gov.my.
Pembekal/perunding/individu  perlu melengkapkan borang tersebut beserta lampiran dokumen (salinan Kad Pengenalan wakil syarikat/salinan Pasport, salinan Sijil Pendaftaran dan salinan buku akaun bank/penyata bank) kepada Pejabat Perakaunan (AO) / Pusat Tanggungjawab (PTJ).
5. Saya adalah pembekal yang pernah mendaftar di eSPKB. Perlukah saya mendaftar semula di eVENDOR?
Jika anda adalah pembekal skop KERJA, anda perlu mendaftar semula di Sistem eVENDOR. Jika anda adalah pembekal SKOP BEKALAN & PERKHIDMATAN, anda perlu mendaftar di ePEROLEHAN (sekiranya perlu).
1. Mengapa maklumat emel di dalam pendaftaran (online dan offline) adalah wajib/mandatori ?
Pembekal akan memperolehi ID dan kata laluan untuk mengakses sistem eVENDOR melalui emel yang telah dimasukkan semasa pendaftaran. Oleh itu, emel tersebut mesti wujud, masih sah digunakan dan mengikut format yang betul.
1. Bagaimanakah caranya untuk membuat kemaskini pertukaran admin (pentadbir) syarikat yang baharu ?
Jika emel pembekal/perunding/individu yang digunakan masih sah, admin (pentadbir) yang baharu/individu dikehendaki membuat reset kata laluan, seterusnya mengemaskini kata laluan yang baharu serta maklumat admin syarikat di dalam sistem eVENDOR; atau
Jika emel pembekal/perunding/individu yang digunakan tidak sah, pembekal/individu perlu mengemukakan borang pendaftaran dan penamatan pembekal kepada Pejabat Perakaunan bagi mengesahkan pentadbir baharu adalah pentadbir yang dilantik oleh syarikat.
Jika PTJ menerima borang Pendaftaran dan Penamatan Pembekal, PTJ perlu mengemukakan borang tersebut kepada Pejabat Perakaunan untuk tindakan menghapuskan maklumat pembekal/individu tersebut supaya admin (pentadbir) syarikat dapat membuat pendaftaran semula dengan eVENDOR mengikut prosedur pendaftaran secara online atau offline.
2. Mengapa saya tidak dapat mengemaskini maklumat dalam Sistem eVENDOR ?
Syarikat anda mungkin pernah berdaftar dengan ePerolehan (skop Bekalan dan Perkhidmatan) sebelum ini. Bagi tujuan mengemaskini maklumat (akaun bank untuk skop KERJA), pembekal dikehendaki mengemaskini maklumat tersebut di sistem ePerolehan.
1. Apakah tindakan saya apabila mendapati maklumat syarikat saya telah didaftarkan oleh pihak lain ?
Membuat aduan kepada PTJ/Pejabat Perakaunan yang berdekatan melalui emel atau datang ke kaunter bahawa pendaftaran palsu telah dibuat oleh pihak lain.
Pembekal/individu perlu memuat turun Borang & Panduan Pendaftaran Penamatan Pembekal di url https://evendor.anm.gov.my dan  melengkapkan borang tersebut, seterusnya  mengemukakan borang beserta lampiran dokumen (salinan Kad Pengenalan wakil syarikat, salinan Sijil Pendaftaran dan salinan buku akaun bank/penyata bank) kepada PTJ/Pejabat Perakaunan.
Pentadbir di JANM akan menghapuskan rekod pembekal/individu yang palsu seperti yang telah dimaklumkan oleh PTJ/Pejabat Perakaunan.
1. Apakah maklumat yang perlu dikemukakan ketika membuat aduan ?
Sila kemukakan nama syarikat, no pendaftaran syarikat, alamat, no telefon dan nama pusat pembayar atau nama Kementerian atau Jabatan yang anda berurusniaga, seterusnya keterangan aduan.
1. Adakah pejabat perakaunan perlu mewujudkan peranan untuk semua PTJ ?
Pejabat Perakaunan perlu mewujudkan peranan PTJ yang berkenaan untuk tujuan carian dan semakan jika ada permintaan dari pembekal/individu.
2. Apakah tindakan sekiranya saya mendapati Pendaftar tiada di dalam Senarai Pendaftar Offline?
Sekiranya AO/PTJ mendapati Pendaftar tiada di dalam Senarai Pendaftar Offline, AO/PTJ diminta memaklumkan kepada Pentadbir JANM (seperti dalam maklumat Hubungi Kami).
3. Apakah peranan AO (termasuk Bahagian Akaun di Kementerian) di dalam Sistem eVENDOR ?
Peranan AO di dalam Sistem eVENDOR ialah mendaftarkan pembekal offline/perunding/individu, sama ada mereka datang sendiri kepada AO, atau AO memperolehi maklumat pendaftaran pembekal offline/perunding/individu tersebut daripada PTJ. Selain itu, AO juga dapat membuat semakan data pembekal offline/perunding/individu yang telah didaftarkan di dalam Sistem eVENDOR.
4. Apakah peranan PTJ di dalam Sistem eVENDOR ?
PTJ berperanan mengumpul dan menyemak maklumat pembekal untuk dikemukakan kepada AO bagi tujuan pendaftaran offline. PTJ juga dapat membuat carian dan semakan senarai pembekal yang telah didaftarkan di dalam Sistem eVENDOR.
Satu inisiatif Jabatan Akauntan Negara Malaysia (JANM) untuk memudahkan pendaftaran vendor yang berurusan dengan Kerajaan Malaysia.
JABATAN AKAUNTAN NEGARA MALAYSIA
No. 1, Persiaran Perdana,
Telefon/Faks : Klik sini
Paparan terbaik menggunakan pelayan Internet Explorer 10.0 dan ke atas, Mozilla Firefox 3.0 dan ke atas dan juga Google Chrome dengan resolusi 1280 X 800 dan ke atas.
Hak Cipta Terpelihara2022 © Jabatan Akauntan Negara Malaysia. Versi 1.1.1.3